
DISCOVRS  PARTICVLIER  D'ESCOSSE. 
XI  lANVIER  M.D.LIX. 


LE  ROY  ET  ROYNE  d'Efcofle  noz  fouuerainz,  ont  en 
ce  leur  royaume  telle  préeminance  et  authorité  royalle, 
eomme  et  autant  que  autres  roys  chrefliens  ont  ou  peuuent 
auoir  fur  leurs  fuietz,  ne  reconnoiflant  autres  fuperieurs  que 
dieu,  roy  des  roys. 

Et  quant  aux  droicts  et  eftats  de  la  couronne,  ilz  conliftent 
en  la  charge  de  deux  officiers  ;  fçauoir  eu.,  le  controlleur  et 
treforier. 

Le  controlleur  eft  receuueur  gênerai  des  droictz  appeliez  le 
propriété  ;  la  quelle  gift  ez  fruits,  rentes  et  reuenus  ordi- 
naires des  duchéz,  comtéz  et  autres  terres  et  feigneuries  qui 
font  propres  a  la  couronne,  foient  vniz  ou  non  vniz  à  icelle;  le 


4  DISCOVRS  PARTICVLIER  DTSCOSSE. 

reuenu  des  quelles  eft  contenu  ez  roolles  de  l'efchequier. 
Lequel  controUeur  a  en  chafcune  contrée,  certains  commis 
particuliers  receuueurs,  pour  reçeuoir  les  dits  droictz  et  en 
tenir  compte.  Aufly  eft  ledit  controlleur  et  receuueur  gênerai 
de  toutes  les  grandes  couftumes  de  toutes  et  chafcunes  villes, 
portz  et  haures  de  ce  royaume.  Et  pareillement  a  ledit  con- 
trolleur particuliers  receuueurs  en  chafcune  des  dictes  villes, 
pour  illec  reçeuoir  lefdictes  grandes  couftumes.  Les  quelles 
grandes  couftumes  confift«nt  en  ce  que  les  marchands  payent, 
pour  tranfporter  leurs  marchandifes  non  deffendues,  comme 
harenc,  faulmons,  laynes,  cuirs,  draps,  et  autres  femblables  ; 
le  prix  defquelles  marchandifes  eft  contenu  ez  dictes  roolles 
et  ordonnances  de  l'efchequier. 

Et  pour  le  payement  des  droictz  ç[iie  defliis,  ledit  controlleur 
peut  procéder  par  trois  manières.  L'vne  eft  l'arreft  de  tous  et 
chafcuns  les  biens  eftans  fur  le  fond,  et  vente  confequemment 
d'iceux  iufques  au  plein  payement. 

L'autre  eft  de  mettre  les  débiteurs  en  prifon  jufques  audit 
payement. 

La  tierce  eft  de  les  mettre  à  l'home,  dite  rébellion,  et  exil 
du  royaume  ;  de  la  quelle  f 'enfuit  confifcation  de  tous  leurs 
biens  meubles,  pour  fault  dudit  payement  ;  et  ce  fans  déduc- 
tion de  la  principale  debte. 

Et  pour  l'intelligence  des  parolles  "  vniz  ou  non  vniz," 
eft  à  fauoir  qu'il  y  a  des  terres  au  roy  qui  font  vniz,  les- 
quelles ne  peuuent  eftre  alliennées,  ny  baillées  à  ferme  per- 
pétuelle, dicte  emphiteofe,  fans  le  confentement  des  trois 
eftats.  11  y  a  aufly  des  terres  non  vnies  ;  comme  la  comté 
de  Murray,  qui  nagueres  eft  efcheue  à  la  couronne,  pour  ce 
que  le  dernier  heretier  d'icelle  eftoit  baftard  ;  et  pareillement 
les  terres  du  comte  de  Lennox  et  d'autres,  qui  pour  auoir 
efté  condamnez  de  leze  maiesté,  ont  perdu  leurs  terres  ;  et 
icelles  confifquées  a  la  couronne  ;  et  le  roy  peult  faire  alliena- 
tion  et  difpofition  de  ces  terres,  fans  l'aduis  ou  confentement 
defditz  trois  eftatz. 

Et  defdites  feigneuries  et  terres  appartenans  à  la  couronne, 
vne  grande  partie  eft  baillée  à  fermé  perpétuelle  ;  autre 
partie»  à  ferme  pour  trois,  cinq,  fept  ou  neuf  ans.  Et  eft  à 
notter,  que  les  tenans  d'icelles  qui  font  pour  vn  certain 
temps,  ne  font  aulcun  baftiment,  ne  plants  ou  autre  police  fur 
les  dites  terres,  pour  crainte  d'eftre  eiectéz  d'icelles. 

Il  y  a  certaines  marchandifes  prohibées  et  defïendues  d'eftre 
portées  hors  de  ce  royaume,  fur  peine  de  confifcation  d'icelles  ; 
comme  bledz,  orge,  auoyne,  et  autres  grains,  chairs  et  gTeffe, 
poiflbn  blanc,  scauoir  morue  et  merlue. 

Le  treforier  a  generalle  intromiffion  et  charge  fur  les  casua* 

litéz  ;  lefqucUes  confident  cz  droictz  et  proffitz  que  par  acci- 
dent et  aduenture  viennent  à  la  couronne  ;  comme  wardis, 
relieffis,  non-entrées  aux  terres  vaccantes,  proffitz  les 
mariages. 

Item  compofitions  données  de  par  le  roy,  pour  infeudations 
au  terres  vendues  ou  refignées  entre  les  habitans  de  ce  roy- 
aume ez  mains  du  roy  ;  aufly  tout  le  reuenu  des  biens  meu- 
bles efcheuz  à  la  couronne  par  confifcation,  et  exécution  de 
iuftice  en  cas  criminel  ;  pareillement  les  compofitions  faictes 
pour  remiffions  et  pardons  des  crimes  commis  ;  mefmes  les 
biens  des  baftardz  non  légitimez,  et  autres  qui  décèdent  Ikns 
hoirs. 

« 
Item  les  fruitz  et  reuenus  temporelz  des  eueschéz,  iceulz 
vaccans,  et  iufques  à  l'intimation  des  bulles  de  la  prouifion 
d'iceux.  Finablement  les  profittz  qui  peuuent  venir  des  mines 
et  du  coing  :  et  eft  à  entendre  que  toutes  les  mines  d'or  ou 
d'argent  de  ce  royaume  appartiennent  au  roy,  mefmes  celles 
de  plomb,  duquel  en  l'affinant  l'on  peut  tirer  et  extraire 
argent,  comme  et  quel  eft  tout  le  plomb  de  ce  pays  ;  et  ce 
fans  donner  aucun  droit  ou  compofition  au  fleur  de  la  terre 
ou  font  fcituées  les  dites  mines. 

n  eft  à  notter  que  toutes  terres  de  ce  royaume  font  tenues 
du  roy  par  fes  fuiets  en  cinq  manières  ;  fçauoir  eft,  warde. 

dicte  en  françois,  guarde  ;  la  féconde  eft  dicte  blancheferme  ; 
la  tierce  eft  appellée  en  bourgeoiie  ;  la  quarte  eft  dicte  en 
omofne  ;  la  cinq^  eft  à  ferme  perpétuelle,  ou  à  certain  temps, 
comme  eft  déclaré  en  l'article  de  la  propriété. 

Warde  eft,  quant  les  poffefleurs  d'icelles  terres  meurent, 
leurs  heriteurs  ne  peuuent  auoir  pofleffion,  dicte  en  efcoffois 
faifine,  et  entrée  ez  dites  terres,  iufques  à  ce  qu'ils  font  d'âge 
de  vingt  vn  ans  complets,  quant  aux  mafles,  et  quant  aux 
femelles,  xiiij  ans  complets  ;  durant  lequel  temps,  le  roy  tient 
lefdictes  terres  en  fa  main.  Et  à  l'entrée  aufdites  terres,  ap- 
pellées  faifine,  les  héritiers  font  tenus  d'aduancer  les  fruitz 
d'vne  année  au  roy  pour  leur  entrée  ;  ce  qui  est  appellée  re- 
lief. Et  au  cas  que  les  héritiers  d'iceulx  tenans  terres  du  roy 
en  warde  ne  foient  mariez,  ilz  font  tenus  de  fe  marier  au  plaifîr 
et  volonté  du  roy,  auec  touteffois  de  perfonnes  de  bonne  re- 
nommée et  pareil  eftat  ;  fur  peine  filz  y  font  mafles,  et  requis 
de  par  le  roy  a  eux  marier,  de  payer  le  double  du  profïit 
qu'ilz  auroient  ou  pouroient  auoir  pour  ledit  mariage;  et 
f 'ilz  ne  font  à  ce  requis,  de  payer  ledit  proiRt.  Et  Tilz  font 
femelles,  requifes  pour  le  dit  mariage  comme  deifus,  et  fe 
marient  à  autres  perfonnes  que  à  celles  nommées  de  par  le 
roy,  elles  payent  pareillement  le  double  du  proffit  de  leur 
mariage  ;  lequel  mariage  eft  eftimé  plus  que  trop  chair  en  ce 
pays,  et  prefque  à  la  valleur  des  terres  :  Et  fy  elles  ne  font 
requifes,  elles  payent  feulement  la  valleur  de  leurs  mariages. 

Et  ou  cas  qu'elles  ayent  à  faire  charnellement  auec  aucun, 
fans  eftre  auec  luy  mariée,  elles  perdent  la  fucceffion  dudit  hé- 
ritage ;  et  fy  celle  qui  a  à  faire  charnellement  fans  mariage  a 
fœur,  les  terres  qu'elle  perd  pour  ce,  font  efcheues  et  deuolues 
à  icelle  sa  fœur. 

Et  combien  que  le  tenant  defdites  terres  en  warde  tient 
aufly  autres  terres  d'autres  feigneurs  aufly  en  warde,  de 
quelque  valleur  qu'elles  foient,  il  ne  doit  rien  aufdits  feig- 
neurs defquels  il  tient  aufly  lefdites  terres,  pour  raifon  de  son 
mariage  ;  mais  feulement  au  roy  eft  tenu  de  payer  tout  le 
proffit. 

Et  eft  à  notter  que  les  poflefleurs  des  dites  terres  ainfy 
tenues,  ne  les  peuuent  vendre,  ne  donner,  en  tout  ny  pour  la 
grande  partie  d'icelles,  fans  congé  du  roy  :  et  Tilz  les 
vendent  en  tout  ou  plus  grande  partie,  les  vendeurs  et  achep- 
teurs  d'icelles  perdent  les  terres,  et  font  confifquées  entre  les 
mains  du  roy. 

Blanche  ferme  eft  la  plus  noble  et  franche  manière  de  tenir 
terres  en  ce  royaume  ;  car  les  poflefleurs  des  terres  ainfy 
tenues  ne  font  tenus  fi  non  de  payer  annuellement,  conrnie 
en  la  fefte  S'  Jean  Baptifte,  vne  rofe,  ou  vne  paire  de  gands, 
ou  autre  femblable  chofe,  en  figne  de  liberté,  comme  appert 
par  les  lettres  de  leurs  infeudations  fur  ce  faites^ 

En  Bourgeofie  confifte  en  ce,  que  le  roy  a  donné  certaines 
terres  de  villes  et  bourgages,  aux  habitans  pour  le  temps 
ez  dites  villes  et  bourgages,  pour  illec  faire  baftir  maifons  ; 
pour  lefquelles  maifons  eft  payé  chafcun  an  au  roy,  certaines 
petites  fommes  contenues  en  [rooUes  de]  l'efchequier. 

En  Omofne  eft,  que  le  roy  a  donné  à  l'eglife  certaines 
terres  pour  faire  prières  et  oraifons  à  perpétuité. 

Nonentrée.  Il  convient  entendre  que,  par  la  couftume  de 
ce  royaume,  le  mort  ne  faifit  le  vif  en  terres  et  héritages  ; 
car  le  poffeiTeur  trefpaffé,  fon  héritier  ne  peut,  de  fon  propre 
auctorité,  prendre  poffeffion  des  terres  du  trefpaffé,  fy  en 
préalable  ne  obtient  lettres  de  la  chancellerie,  addreffantes  au 
fènefchal,  fteward  ou  bailliff  du  pays  ou  font  fcituées  les  dites 
terres,  à  cet  efFect  de  Tenquerir  qui  eft  le  vray  héritier  dudit 
deffunct  ;  et  l'inquifition  faite  de  par  le  dit  fènefchal,  et  re- 
produite en  la  chancellerie,  le  dit  héritier  impetre  autres 
lettres  de  la  chancellerie,  addreffantes  audit  fènefchal,  fteward 
ou  bailiff,  pour  le  mettre  en  poffeffion  d'icelles  terres  ;  pen- 
dant lequel  temps,  le  roy  à  lefdites  terres  en  fa  main,  ce  qui 
eft  appellée  nonentrée  :  et  ce  droit  de  nonentrée  a  lieu  en 
terres  tenues  du  roy  en  chacune  de  trois  manières  de  tenir 
terres  deffufdites,  qui  font,  warde,  blancheferme,  et  ferme 
perpétuelle,  dite  emphiteofe. 

B 

Et  pour  plus  facilement  entendre  l'article,  "des  compofitions 
données  pour  les  infeudations  aux  terres  vendues,  ou  relignées 
entre  les  habitans  de  ce  royaume  ez  mains  du  roy,"  faut  en- 
tendre que  le  roy  n'eft  tenu  reçeuoir  aucunes  relignations, 
n'autres  difpofîtions  defdites  terres,  fi  non  à  fon  bon  plaifir, 
et  pourtant  pour  ce  compofition  que  reçoit  fon  treforier. 

Et  pour  l'intelligence  de  l'article,  "  aufly  tout  le  reuenu  des 
biens  meubles  efcheuz  à  la  couronne  par  confifcation  et  exé- 
cution de  iuftice  en  cas  criminel,"  eft  à  fauoir  que  combien 
que  aucun  foit  mis  à  mort,  et  exécuté  par  iuftice,  pour  quelque 
cas  que  ce  foit,  il  ne  perd  pour  ce  fes  terres  et  héritages,  fi 
non  en  de  crimes  de  leze  maiefté.  Et  par  les  actes  de  parle- 
ment dernièrement  faits  par  feu  de  bonne  mémoire  Jacques 
roy  d'Efcofle  cinq*,  eft  dict  et  enjoint  que  aucun  n'ay  t  a  brufler 
gerbes  de  bledz  ou  autres  grains,  ou  faire  meurtre  de  con- 
feillers  de  la  feffîon  de  ce  royaume,  fur  peine  de  leze  maiefté. 
Pour  autres  crimes,  et  condemnations  de  corps  enfuiuyes,  n'y 
a  perte  ny  confifcation,  fi  non  de  leurs  biens  meubles. 

Et  pour  l'intelligence  de  l'article,  home,  dite  rébellion,  eft 
à  notter  que  fy  aucun  demeure  en  icelle  an  et  iour,  toutes 
les  terres  font  confifquées  pour  ce  ez  mains  du  roy,  la  vie 
durant  dudit  rebelle  ;  après  la  mort  du  quel,  fon  héritier 
peult  fucceder  à  icelles.  Et  en  cas  que  le  roy  fuccede,  pour 
caufe  de  délit  et  crime,  ez  biens  d'aucuns  criminelz,  encores 

que  leurs  debtes  fuflent  liquidées  par  fentence  ou  autrement, 
le  roy  n'eit  tenu  payer  aucune  chofe  aux  créditeurs  d'iceux 
criminelz. 

Et  quant  à  la  manière  de  procéder  et  faire  la  iuftice  ez 
caufes  ciuiUes,  faut  entendre  que  le  royaume  d'Efcofle  eft 
diuifé  en  plufieurs  vicomtéz  et  fenefchaufféz  ;  y  a  vn  fene- 
fchal  qui  eft  iuge  ordinaire  du  pays,  ayant  iurifdiction  et 
connoiflance  en  toutes  caufes  ciuilles  en  la  première  inftance, 
hors  mifes  les  matières  des  terres  et  héritages,  quant  au  peti- 
toire  d'icelles,  en  quoy  ledit  fenefchal  n'a  aucune  iurifdiction  : 
Tous  lefquels  fenefchaulx  ont  leurs  offices  en  héritage,  du 
pei*e  au  filz,  et  aufly  de  degré  en  degré  ;  refervé  Orknay  et 
Zetland,  les  quels  deux  fenefchaux  font  ad  nutum.  Et 
lefdits  fenefchaux  font  tenus  faire  iuftice  à  vn  chacun,  fans 
prendre  ny  exiger  pour  l'adminiftration  de  iuftice  aucune 
chofe  des  parties.  Et  en  la  fenefchauffée  d'Air  y  a  trois  bail- 
lages,  en  chacun  defquels  les  baillifs,  et  chacun  d'eulx,  ont 
iurifdiction  comme  le  fenefchal,  exerceans  leurs  offices  comme 
luy;  lefquelz  font  femblablement  en  héritage.  Et  en  la 
fenefchauffée  de  Perth,  y  a  deux  officiers  ditz  "  ftewartz,"  lef- 
quelz ont  tel  pouuoir  comme  les  dits  baillifs  ;  et  n'y  a  aucune 
différence  defdits  offices  de  ftewarts  et  baillifs,  fi  non  de  nom 
tant  feulement;  lefquels  baillifs  et  ftewarts  ne  peuuent  fem- 
blablement prendre  ny  exiger  aucune  chofe  pour  Tadmini- 
ftration  de  iuftice,  comme  dit  eft  des  fenefchaux.  Touteffois 

les  fentences  de  par  eulx  et  chafcun  d'eux  données,  font  non 
rétractables,  et  fans  appel  aufdits  fenefchaux  ou  autres,  fy 
non  immédiatement  aufdits  lieurs  de  la  feffion.  >   ■ 

Eft  à  notter  qu'il  eft  permis  à  la  partie  actrice  de  plaider 
là  caufe  deuant  le  iuge  ordinaire,  ou  fy  mieux  luy  plaift,  de- 
uant  les  fieurs  de  la  feffion  immédiatement  à  la  première  in- 
ftance,  fans  que  la  partie  defFendante  puifle  demander  renuoy  ; 
hors  mifes  les  caufes  de  petite  confequence,  et  deffous  la  val- 
leur  de  quatre  vingtz  liures  tournois. 

Et  n'y  a  aucune  appellation  des  fentences  données  de  par 
les  fenefchaux.  Touteffois  peult  la  partie  condamnée  fe 
plaindre  aux  fieurs  de  la  feffion,  de  la  fentence  donnée  contre 
elle  par  le  dit  fenefchal  ;  lefquels  fieurs  de  la  feffion  pourront 
pourtant  connoillre  de  la  caufe,  par  la  voye  de  complainte  ; 
la  fentence,  touteffois  et  ce  nonobflant,  dudit  fenefchal  de- 
mourant  entière  et  exécutée,  iufques  a  la  decizion  defditz 
fieurs  de  la  feffion  au  contraire  ;  fi  non  en  cas  qu'il  apparoifïè 
notoirement  et  de  prime  face,  aufdits  fieurs  de  la  feffion,  de 
la  notoire  iniuftice  dudit  fenefchal  ;  ou  qu'il  ay  t  iugé  et  cognu 
en  chofe  ou  il  n'avoit  aucune  iurifdiction,  comme  en  matière 
de  petitoire  de  héritage  ;  et  en  ce  cas,  lefditz  fieurs  de  la  fef- 
fion fufpendent  et  rompent  l'exécution  de  la  fentence  dudit 
fenefchal. 

'  Aufly  tous  barons  de  ce  royaume  tenans  terres  de  baron- 
nies,  ont  iurifdiction  au  dedans  defdits  terres,  fur  leurs  fub- 
iectz  illec  demourans,  ez  cas  de  petite  confequence  ;  comme 
de  iniures  verballes,  prinfes  et  ufurpations  d'aucuns  biens 
meubles,  et  autres  petites  chofes  et  altercations  auenantes 
iournellement  entre  voifins  ;  et  ce  fans  appellation,  û  non  par 
voye  de  complainte  aufdits  fieurs  de  la  feffion,  comme  deffus 
eft  dit  des  fentences  des  fenefchaux  ;  lefquelz  barons  ne 
leurs  deputtéz  ne  peuuent  n'en  prendre  des  parties  pour  l'ad- 
miniftration  de  la  iuftice,  pour  ce  qu'ilz  ont  leurs  offices  en 
héritage. 

AufTy  y  a  certains  prelatz  d'eglife,  et  autres  feigneurs  tem- 
porelz,  qui  ont  priuilege  et  iurifdiction  de  regalité  en  leurs 
terres  ;  les  iuges  defquelz  regalitéz  ont  telle  et  femblable 
iurifdiction  de  cognoiftre  ez  caufes  ciuilles  comme  les  fene- 
fchaux. Et  auenant  que  aucuns  des  habitans  de  leurs  terres 
foient  adiournéz  pour  comparoiflre  deuant  les  ditz  fene- 
fchaux, baillifs,  ftewarts  ou  autres  iugez,  lefdits  fieurs  prelatz 
d'eglife  et  fieurs  temporels,  replegent  lefdits  habitans  de  leurs 
terres  ;  c'efl  à  dire,  demandent  et  obtiennent  renuoy  des  ditz 
leurs  fubiectz  deuant  eux  ou  leurs  deputtéz,  en  donnant 
caution  au  fenefchal  de  faire  et  adminiflrer  la  iuflice  aux 
parties. 

Toutelf ois  fy  les  ditz  habitans  de  regalité  font  conuenus 

et  adiournëz  par  deuant  les  ditz  fieiirs  de  la  feflion,  ladite 
replegiation  ou  renuoy  n'a  lieu  en  ce  cas.  Les  quelz  fieurs 
de  regalité  ne  peuuent  prendre  ny  exiger  aucune  chofe  pour 
l'adminiUration  de  la  iuftice  ;  et  n'y  a  aucune  appeUation  de 
leurs  fentences,  fi  non  et  comme  deflus  eft  dit  des  fenefchaux, 
par  voye  de  complainte  deuant  lefdits  fieurs  de  la  feflion. 

Et  en  chafcune  des  villes  franches  de  ce  royaume,  y  a  un 
preuoft;  et  quatre  baillifs  ;  qui  font  par  chafcun  an  efleuz  des 
habitans  des  dites  villes,  en  la  feft;e  de  S'  Michael  communé- 
ment ;  lefquels  preuoft  et  baillifs  ont  iurifdiction  ez  habitans 

.;i,  defdites  villes,  telle  et  en  toute  femblable  comme  celle  des 

V.'-'  ditz  fenefchaulx. 

Les  derniers  et  fupremes  iugez  en  ce  royaume  ez  matières 
ciuUles,  font  les  fieurs  de  la  feflion,  autrement  nommez  le  col- 
lège de  la  iuftice  ;  lefquelz  ont  pleine  connoiflance  en  toutes 
eauiès  ciuilles,  tant  en  première  qu'en  féconde  inftance  ;  la 
iurifdiction  defquelz  eft  fi  grande,  qu'ilz  peuuent  euocquer  à 
»  foy  toutes  caufes  dépendantes  deuant  tous  les  autres  iuges 
de  ce  royaume,  et  leur  faire  inhibition  et  deffenfes  de  ne  pro- 
céder outre  ez  dites  caufes,  fur  peine  de  nullité  de  procèz  et 
perte  de  leurs  offices  :  Laquelle  inhibition  et  defFenfe  n'ont 
accouftumé  de  faire  lefdits  fieurs,  fy  non  en  cas  concernans  le 
fait  et  eflat'du  parlement  de  ce  royaume,  ou  quand  les  par- 
ties, ou  vne  d'icelles,  ne  ozent  comparoiftre  par  deuant  ledit 

fenefchal,  ou  pour  autres  grandes  et  vrgentes  caufes  et  rai- 
fons  ;  et  ce,  ante  litis  conteflationem,  et  in  ftatu  in  quo  erat 
lis  apud  iudicem  a  quo.  Lefdits  fleurs  procèdent  en  toutes 
leurs  caufes  fommairement  ;  et  combien  que  la  citation  foit 
par  efcrit,  et  la  coppie  d'icelle  baillée  à  la  partie  defFendante, 
ce  neantmoins,  fur  toute  la  refte  du  procèz,  les  partyes  font 
contraintz  de  refpondre  et  répliquer  par  viue  paroUe,  fans  ce 
qu'il  leur  foit  octroyé  delay  aucun  pour  foy  aduifer;  fl  ce 
n'eft  pour  auoir  infpection  des  droitz  des  parties  et  efcrip- 
tures  produittes,  à  quoy  on  leur  aflîgne  le  lendemain. 

Les  dits  fleurs  font  nombre  de  quinze  ;  fçauoir  eft,  vn  pre- 
fldent,  et  autres  fept  touflours  de  refl;at  fpirituel,  et  fept 
autres  gens  laïques.  Et  pour  leur  eft;at  et  entretènement,  leur 
a  efl;é  accordé  de  ii"*  viii''  Hures  tournois,  impofée  par  le  feu 
pape  Clément  vu*  fur  les  prelatz  de  l'eglife  de  ce  royaume  ; 
et  efl:  difl;ribuée  en  manière  de  difl;ributions  quotidianes,  aux 
ïefldentz  et  non  à  autres  ;  car  les  abfens,  foit  pBx  caufe  de 
maladie,  ou  pour  la  republique,  ou  autre  cas  tant  que  peut 
efl:re  neceflàire,  ne  font  aucunement  participans  des  dites 
diftributions. 

Les  dits  fleurs  viennent  et  fe  aflieflent  à  la  fefiion,  chacun 
iour  ouurable  au  matin,  trois  heures  deuant  difner  ;  et  ont 
vaccances  depuis  le  dernier  iour  d'Aoufl:,  iufques  a  l'vnziefme 
de  Nouembre  ;  et  depuis  la  veille  de  Pafques  fleuries,  iufques 

au  dimanche  de  Kafimodo  ;  et  du  mercredy  précédant  la 
fefte  de  Pentecoufte,  iufques  au  iour  et  fefte  du  dimanche  de 
la  Trinité. 

Et  quant  à  l'adminiftration  de  iullice  ez  caufes  criminellez, 
lefditz  fenefchaulx,  baillifz  et  ftewartz  ont,  chacun  en  leurs 
pays,  iurifdiction  et  puiflance  de  punir  homicides  et  mutila- 
tions nouuellement  faites  ;  c'eft  à  fauoir,  dedans  trois  iours 
après  le  crime  commis.  Car  lefditz  officiers  font  tenus  d'ap- 
préhender les  meurtriers  et  mutilateurs  incontinent  après  le 
fait,  et  faire  de  ce  foudaine  et  briefue  iuftice,  tellement  que 
rils  ne  le  font  dedans  ledit  temps  de  trois  iours,  leur  iurifdic- 
tion eft  pour  ce  expirée  ;  et  partant  font  tenus  de  mettre 
ez  mains  de  la  fupreme  iuftice,  lefdits  meurtriers  et  mutila- 
teurs. 

Pareillement  lefdits  officiers  ont  iurifdiction  de  punir  les 
larrons  qu'ilz  trouuent  faifiz  de  larcin,  et  les  récepteurs 
d'iceulx  ;  de  quoy  font  aufly  tenuz  de  faire  briefue  et  fou- 
daine  iuftice.  Aufly  lefditz  officiers  ont  iurifdiction  de  punir 
tous  qui  frappent  et  bleflent  aucuns,  et  font  effufion  de  fang, 
ou  font  autres  iniures  corporelles,  et  à  tant  foudainement  et 
de  brief,  que  de  long  temps  après  le  crime  faict. 

Aufly  lefditz  barons  qui  tiennent  leurs  terres  en  baronnie, 
ont  iurifdiction  criminelle  fur  les  habitans  de  leurs  terres. 

Comme  et  autant  que  lefdits  officiers  ont  iurifdiction  de 
punir  tous  qui  frappent  et  bleffent  aucuns,  et  font  efFufion 
de  fang,  ou  font  autres  iniures  corporelles,  fy  mort  ou  mu- 
tillation  pour  ce  ^e  f 'enfuit. 

Semblablement,  pour  ce  que  larcin  eft  fort  commun  en  ce 
royaume,  et  à  ce  euiter,  les  dits  barons  ont  femblable  pouuoir 
de  punir  les  larrons  et  recepteursj  comme  ont  les  ditz  fene- 
fchaulx  ;  et  pour  ce  faire,  ont  authorité  d'ériger  en  leurs 
iurifdictions,  tant  de  potences  qu'il  leur  plaift. 

Mefmes  lefditz  iuges  de  regalité  ont  priuilege,  et  pleine 
iurifdiction  en  leurs  terres,  de  punir  tous  crimes,  tant  vieux 
que  nouueaux,  hors  mis  les  crimes  de  leze  maiefté,  et  les 
quatre  cas  referuéz  à  la  couronne  ;  qui  fontj  rauiflement  des 
filles  et  femmes,  et  rapine  publicque  auec  refiftence,  brufle^ 
ment,  et  homicide  fecret  non  confeffé.  Lefquelz  iuges  de 
regalité,  auenant  que  leurs  fuietz  foient  conuenus  par  deuant 
autres  iuges,  ils  les  replegent  ;  c'eft  à  dire,  demandent  et  ob- 
tennent  renuoy  de  leurs  dits  fuietz  deuant  eulx,  pour  crimes 
par  eulx  commis  ez  terres  de  la  regalité  ;  en  donnant  par 
iceulx  iuges  de  regalité,  caution  de  faire  et  adminiftrer 
iuftice. 

Et  aufly  y  a  en  ce  royaume,  iuftice  generalle,  laquelle  a 
puiflanee  dé  cognoiftre  en  tous  crimes.    Et  combien  que 

pour  ce  iourd'huy  n'y  en  ayt  qu'vn,  touteffois  le  temps  paffé 
y  en  auoit  deux  ;  l'vn  eftoit  par  de  là  la  riuiere  de  Forth 
tirant  vers  le  north  ;  et  l'autre,  de  l'autre  cofte  de  la  riuiere 
tirant  vers  le  fouth.  Sur  quoy  couuieut  entendre,  que  ez 
fentences  criminelles,  tant  données  de  par  les  fenefchaulx, 
iuges  de  regalité,  barons  et  autres  iuges,  n'y  a  aucun  appel, 
mais  d'elles  Tenfuit  incontinent  l'exécution  ;  et  en  cas  que 
les  héritiers  de  celuy  mis  a  mort,  voyent  que  le  iuge  ait  mal 
procédé  contre  luy,  ilz  peuuent,  par  voye  de  fimple  querdle, 
fe  plaindre  au  roy,  et  aux  troix  eftatz  de  ce  royaume,  eftans 
affembléz  en  plein  parlement,  et  demander  réduction  et  re- 
fcizion  dudit  procèz.  Sur  quoy  faut  notter,  que  tous  et  cha- 
cuns  les  officiers  ont  leurs  offices  en  héritage,  c'eft  à  dire  du 
père  au  filz,  et  de  degré  en  degré,  excepté  feulement  l'office 
de  la  iuftice  generalle  deflufdit,  les  officiers  de  la  quelle  font 
ad  nutum  principis  ;  tous  les  quelz  officiers  ne  peuuent  exi-^ 
ger  ne  prendre  aucune  chofe  des  parties  pour  l'adminiftratiou 
de  la  iuftice  criminelle. 

Et  quant  à  l'exécution  et  puniflement  des  crimes  de  leze 
maiefté,  communément  appelle  en  ce  royaume,  trahifon,  il  y 
a  deux  manières  d'y  procéder.  L'vne  eft  que  quant  aucun 
eft  fufpect  dudit  crime,  le  roy  ordonne  que  les  trois  eftatz  de 
fon  royaume  foient  affembléz  en  parlement,  et  fon  aduocat 
fait  adiourner  le  criminel  pour  comparoir  deuant  là  maiefté 
et  fa  iuftice  generalle  audit  parlement,  pour  illec  refpondre 

aux  crimes  continus  en  la  citation.  Et  à  icelle  fin  que  ledit 
criminel,  au  iour  à  luy  afligné,  foit  preft  de  promptement 
refpondre  aux  pointz  et  crimes  de  la  dite  citation,  le  double 
d'icelle  luy  eft  baillé  ou  offert  ;  car  au  premier  iour  il  ëfl 
tenu  de  comparoir,  et  vfer  de  toutes  fes  defFenfes.  Et  fil  ne 
compare  au  iour  a  luy  affigné,  on  procède  in  pœnam  contu- 
ïnaciœ  ;  receuans  toutes  probations,  et  autres  chofes  neceflaires 
pour  la  déduction  du  procèz  allencontre  de  luy,  tout  ainfy 
tjue  ril  auoit  perfonallement  comparu  ;  et  félon  les  mérites 
de  la  caufe,  donnent  fentence  abfolutoire  ou  condamnatoire. 
Et  fil  eft  condamné  d'auoir  commis  crime  de  trahifon  et  de 
leze  maiefté,  par  la  fentence  donnée  contre  luy,  il  forfaict  au 
i'oy  et  petd  lès  vie,  terres,  héritages  et  biens  quelconques  ;  et 
à  iamais  eft  incapable  d'office  honneur  et  dignité  en  ce  roy- 
aume>  et  le  mémoire  de  luy  efl  et  doit  eflre  abolie  et  ex- 
teincte.  Et  comme  les  ditz  traiflres  font  dêftituéz  et  priuéz 
de  toutes  héritages  et  tiltres,  leurs  aduenans  par  fuccefïion  de 
leurs  progeniteurs  et  anceflres;  pareillement  leurs  heirs  et  pof^ 
terité  defcendans  d'eux,  font  repoulféz  de  toute  fuccefïion 
d'héritages,  offices  et  biens  quelconques  qu'ilz  pourront  ac^ 
clamer,  demander^  et  dire  leur  eflre  deues,  pour  auoir  eflé  pro- 
créez et  engendrez  dudit  traiftre,  foit  en  ligne  droite,  ou  a  la- 
tere  dudit  traiftre  ;  et  ce  pour  ce  que  le  dit  traiflre  efl  comme 
l'arbre  fecq  et  pourry,  par  le  quel  nul  humeur  ny  nourriture 
peult  venir  aux  branches  et  fruicts  d'icelluy  ;  et  efl  tamquam 
inhabile  médium  disiungens  extrema.    Et  efl  commandé  à 

tous  fenefchaulx,  et  officiers  quelconques  de  ce  royaume,  de 
pourfuiure,  chercher  et  appréhender  ledit  traiflre,  et  de 
ramener  à  la  iuftice  pour  eftre  exécuté  comme  il  appar-» 
tient. 

La  manière  de  l'exécution  eft  communément  de  les  pendre, 
décapiter,  et  mettre  leurs  corps  en  quatre  quartiers,  et  faire 
mettre  et  attacher  leurs  membres  ez  lieux  publicques,  près  le 
lieu  ou  a  elle  faite  la  dite  exécution. 

» 

Et  des  dites  fentences  de  forfaictures  données  par  le  parler 
ment,  n'y  a  aucune  appellation,  fy  non  que  les  héritiers  dudit 
traiftre  peuuent,  par  la  voye  de  fimple  querelle,  fe  plaindre 
au  roy  et  trois  eftatz  de  ce  royaume  eflans  aflembléz  en  plein 
parlement,  et  demander  refcizion  et  réduction  dudict  procez  ; 
la  première  fentënce  demeurant  toufiour  entière  iufques  à  la 
réduction  d'icelle. 

La  fécond  manière  de  procéder  en  crime  de  leze  maieiW 
eft,  fy  ceulx  qui  font  fufpectz  dudit  crime  font  appréhendez 
et  conftituéz  prifonniers,  l'advocat  du  roy  peult  procéder 
par  voye  d'accufation  deuant  ladite  iuftice  generalle,  et  faire 
mettre  le  criminel  en  la  connoiffance  d'vne  affize  de  treize, 
quinze  ou  plufieurs  perfonnes  non  fufpectz,  qui  làns  fufpicion 
peuuent  connoiftre  de  la  caufe.  Et  fy  ledit  prifonnier  eft  de- 
çlaré  par  ladite  affize  coupable,  le  iuge  \e  fait  condamner,,  et 

donne  fentence  allencontre  de  hiy,  toute  telle  que  fy  ladite 
fentence  eufl  efté  donnée  en  parlement  ;  et  a  femblable  force 
et  vigueur  comme  fi  celle  eftoit  donnée  en  parlement,  et  n'eft 
rétractable  fy  non  par  voye  de  fimple  querelle,  comme  dict 
eft.  Et  fy  le  criminel  n'eft  appréhendé,  l'aduocat  du  roy 
peult  leuer  lettres  et  commandement,  addrefTantes  aux  fene- 
fchaulx  et  autres  officiers  du  roy,  pour  le  faire  adiourner  com- 
paroir deuant  ladite  iuftice  generalle,  pour  illec  refpondre  aux 
crimes  continus  en  la  citation  ;  auquel  criminel  eft  commandé 
de  donner  caution,  dedans  fix  iours  après  le  commandement, 
qu'il  comparoiftra  au  iour  a  luy  affigné,  fur  peine  de  rébellion 
dite  la  borne  ;  et  à  fault  de  donner  la  dite  caution,  ledit  ad- 
uocat  le  peult  faire  déclarer  rebelle,  que  l'on  dit  mis  à  la 
borne.  Et  fil  donne  caution  et  comparoift,  il  eft  tenu  d'vfer 
toutes  fes  defFenfes  au  premier  iour,  et  endurer  le'  iugement 
de  ladite  affize,  et  receuoir  fentence  condamnatoire  ou  abfo- 
lutoire  comme  deflus.  Et  au  cas  qu'il  donne  caution  et  ne 
comparoifle,  fa  caution  eft  iugée  de  payer  amende  pécuniaire  ; 
^t  le  criminel  eft  mis  à  la  borne  pour  caufe  de  ik  contumace. 
Et  ne  peult  ladite  iuftice  faire  autre  voye  de  procéder,  fi  non 
celle  que  deflus,  pour  raifon  de  l'abfence  dudit  crimineL 

Et  eft  à  notter  que,  fi  l'aflize  purge  et  abfoult  l'accufé  qui  a 
mérité  eftre  condamné,  en  ce  cas  l'aduocat  du  roy  peult  faire 
ladite  aflize  endurer  le  iugement  et  fentence  d'vne  plus 
grande  aflize  ;  laquelle  doit  eftre,  poui:  le  moins,  de  vingt 

cinq  perfonnes,  doublant  le  nombre  de  la  première  aflize  ;  et 
ril  eft  trouué  par  la  grande  aflize,  que  la  première  ait  erre, 
oeulx  qui  ont  fait  ladite  première  aflize  font  condamnez 
d'eftre  perjures,  et  punis  comme  il  appartient.  Et  fault  en- 
tendre que  pour  auoir  condamné  ledit  accufé  par  ladite 
première  aiTize,  il  ne  Ten  peult  auoir  ny  faire  autre  affize, 
foit  a  l'inftance  dudit  aduocat  ou  de  la  partie,  mais  ledit 
iugement  tient  inuiolablement.  Et  cet  ordre,  que  la  première 
affize  doit  fouffrir  le  iugement  d'autre  plus  grande,  pour 
xaifon  de  leur  iniufte  abfolution,  c'eft  fait  et  eft  commung 
en  toutes  caufes  criminelles,  là  ou  eft  procédé  par  voye 
cl'affize. 

Eft  à  notter  que,  fi  les  dits  fenefchaux,  baillifs^  ftewartz,  oii 
autres  iu^s  ayans  leurs  offices  en  héritage,  ne  font  deue 
éxecution  et  iuftice  defditz  criminelz,  ils  perdent  pour  ce 
leurs  offices,  et  font  punis  en  leurs  corps  et  biens,  félon  la 
qualité  du  criminel  et  des  crimes  par  luy  commis.  Et  aufly, 
fy  les  fentences  defditz  iiiges  données  en  cas  ciuil  font  re*. 
duites,  et  retardées  par  les  fieiu's  de  la  feffion,  pour  l'iniquité 
et  iniuftice  des  iuges  ;  Tilz  ont  leurs  offices  en  héritages,  ils 
perdent  l'adminiftration  d'icelles  pour  trois  ans,  et  leurs  corps 
font  imprifonnéz  par  l'efpace  d'vn  an,  et  plus  fi  au  roy  plaift^ 
outre  l'intereft  de  la  partie  greuée  ;  et  ce  pour  la  première 
fentence.  Et  fy  deux  de  leurs  fentences  font  annullées  pour 
l'iniquité  d'iceux  iuges,  ilz  perdent  leurs  offices  leurs  vies 

durantes,  et  font  punis  par  l'emprifonnement  de  leurs  per- 
fonnes,  et  perdent  leurs  biens  meubles  au  vouloir  du  roy.  Et 
fy  trois  de  leurs  fentences  font  caffées  et  annuUées  comme 
deflUs,  ils  perdent  leurs  offices  poiu*  iamais,  outre  l'emprif- 
fonnement,  la  perte  de  leurs  biens,  et  l'intereft  de  la  partie 
comme  deffus.  Et  filz  n'ont  leurs  offices  que  pour  leur  vie 
durant,  pour  auoir  une  fois  mal  iugé  et  condamné,  ils  perdent 
leurs  offices,  et  font  punis  par  corps  et  biens,  comme  dict  eft 
de  ceux  qui  ont  leurs  offices  en  héritage. 

Le  crime  de  trahifon,  autrement  appelle  en  ce  royaume 
leze  maiefté,  confifte  en  trois  efpeces  ;  c'eft  à  favoir,  proditio  in 
regem,  regnum,  et  exercitum  ;  lefquelz  trois  pointz  font  fy 
amplement  interprétez  et  extendus,  que  toute  manière  et 
efpece  de  leze  maiefté  fe  peult  comprendre  es  dites  trois  ma- 
îiieres.  Car  par  les  ftatuts,  loix,  actes  et  ordonnances  de  ce 
royaume,  et  fentences  données  par  le  parlement  dlcelluy 
contre  les  traiftres,  on  peult  connoiftre  et  entendre,  que  les 
pointz  de  trahifon  font  prefque  du  tout  telz  et  tellement  ef-. 
teintz,  comme  eft  en  droit  conmiun  ;  tellement  qu'il  eft 
quafi  impoffible  que  cas  de  leze  maiefté  puiffe  aduenir,  qu'il 
n'ait  loy  expreffe,  ou  couftume,  fuffifante  pour  la  punition 
d'icelle.  Et  pour  ce  que  le  crime  de  leze  maiefté  eft  de  foy 
même  fort  deteftable  et  horrible,  ainfy  de  temps  paffé  la  iuf- 
tiçe  fur  la  punition  defditz  crime  a  efté  fort  rigoureufement 

exécutée  allencontre  des  plus  grands  perfonnages  de  ce 
royaume  ;  comme  le  Comte  de  Douglas,  le  Comte  de  la 
Marche,  le  Comte  d'Athol,  le  Comte  de  Roffe,  et  le  Seigneur 
des  Ifles  ;  qui,  pour  crime  de  lezC  maiefté  et  rébellion  faicte 
contre  les  roys,  ont  efté  par  fentence  condamnez,  et  leurs 
terres  pofledées  iufques  a  ce  iour  par  la  couronne.  Et  pour 
ce  qu'il  feroit  trop  long  de  mettre  par  efcrit  toutes  les  dites 
loix  et  fentences,  il  fouffira,  pour  le  prefent,  faire  extraict 
d'aucunes  d'icelles  que,  pour  la  punition  des  crimes  auiour- 
d'huy  faictz,  font  plus  conuenables  :  car  quant  a  la  relie,  elles 
font  ayfées  a  trouuer  dedans  les  loix,  ordonnances,  fentences 
et  couftumes  efcrites,  et  continues  au  long  aux  liures  du 
regiftre  du  parlement.  i 

En  l'acte  et  ordonnance  3'  de  parlement  faict  par  le  feu 
roy  Jacques  premier  de  ce  nom,  et  ez  actes  xxv  et  xxvi 
du  dit  roy,  eft  déclaré  et  déterminé,  que  fy  aucun  manifefte- 
ment  ou  notoirement  rebelle  contre  le  roy,  il  encourt  la 
peine  de  forfaicture,  qui  eft,  perte  de  fes  vie,  terres,  héritages 
et  biens  quelconques.  .' 

Item,  en  l'acte  vingt'  du  roy  Jacques  le  fécond,  eft  ftatut 
et  ordonné,  que  nul  ne  fait  rébellion  contre  la  perfonne  du 
roy,  ny  contre  fon  authorité  ;  et  fy  aucun  eft  trouué  fy  té- 
méraire de  ce  faire,  il  foit  puny  félon  la  qualité  de  la  rebel- 

lion,  par  l'aduis  des  trois  eftatz  du  royaume.  Et  en  cas  que 
aucun  en  ce  royaume,  publicquemeut  ou  notoirement  rebelle 
contre  le  roy,  ou  face  la  guerre  contre  les  fuiets  du  roy,  eftant 
prohibié  de  ce  faire,  le  roy,  ayant  l'affîftance  de  tout  fon  roy* 
aume,  le  doit  inuader,  pourfuiure,  et  auec  toute  rigueur  en 
faire  punition,  félon  la  qualité  du  crime  :  furquoy  fault  not- 
ter,  que  la  peine  eft  arbitraire,  ayant  refpect  à  la  qualité  et 
quantité  du  crime» 

Item)  en  Pacte  cent  cinquant'  dudit  roy  Jacques  le  pre» 
mier,  et  audit  acte  vingt'  de  Jacques  le  fécond,  et  plufieurs 
autres,  eft  déclaré  que  ceux  qui  volontairement  recettent, 
maintiennent,  font  faueur,  ou  donnent  affiftance,  confeil,  con- 
fort, fortification,  fupply  ou  ayde  aucune,  à  ceux  qui  pour 
crime  de  leze  maiefté  font  condamnez,  forfaitz  ou  bannis, 
qu'ilz  fôient  condamnez,  forfaictz,  et  eftre  punis  comme  le 
principal)  et  encourent  toute  et  telle  peine  pour  ce  faire 
comme  le  dit  criminel  principal. 

Item,  en  l'acte  cent  vingt  neuf*  dudit  roy  Jacques  le  fécond, 
eft  dit,  que  fy  aucun  ay  t  commis  trahifon  contre  la  perfonne  du 
roy,  ou  contre  fa  maiefté,  ou  fe  leue  ou  fe  mette  en  armes  en 
manière  de  guerre,  alencontre  de  luy,  ou  qu'il  mette  les  mains 
en  fa  perfonne  violentement,  de  quelque  âge  que  le  roy  foit, 
ieune  ou  vieil,  ou  qu'il  recete  aucuns  qui  ayent  commis  le 
crime  de  trahifon,  ou  qu'ils  leur  portent  ayde  ou  fupply,  foit 

par  confeil,  confort  ou  autrement,  ou  qu'ilz  gamiflent  les 
maifons  dudit  rebelle  de  victuailles,  ou  autre  chofes  à  l'ad- 
uantage  defdits  rebelles,  ou  qu'ilz  aflaillent  chafleaux  et  places 
ou  le  roy  fera  pour  le  temps,  fans  le  confent  et  aduis  de  trois 
eftatz,  ils  feront  punis  comme  traiftres,  et  commettans  crimes 
de  leze  maiefté. 

Item,  faire  faulfe  monnoye  eft  crime  de  trahifon,  et  nul  en  ce 
royaume  n'a  puiflànce  de  forger,  ou  faire  imprimer  monnoye, 
Ibit  d'or,  d'argent,  ou  autre  monnoye  d'alloy,  Til  n'a  commif* 
lion  du  roy  pour  ce  faire,  fur  peine  de  trahifon  ;  comme  eft 
dedaré  en  l'acte  xxiiii*^  du  dit  roy  Jacques  le  fécond,  et  plu- 
lieurs  autres. 

Item,  il  n'eft  permis  à  aucun  de  ce  royaume  tenir  maifon  ou 
fortreffe  contre  le  roy,  eftant  requis  et  commandé  de  laiflèr 
ladite  maifon  pattente  et  vuide,  au  nom  du  roy,  dedans  fix 
heures  ;  lefquelles  complettes  après  commandement  fait,  et 
ne  la  lailTe  pattente  et  vuide  comme  defllis,  il  commet  crime 
de  trahifon,  et  perd  la  vie,  terres  et  biens  quelconques: 
comme  fufl  pratiqué  contre  le  Lord  Crichton,  et  aufly  contre 
Normant  Lefly  et  M*  Henry  Balneuis,  durant  le  temps  que 
Monfîeur  le  Due  tenoit  l'authorité  de  ce  royaume^ 

Item,  après  que  le  feu  Jacques  Comte  de  Douglas  fuft  con^ 
damné  de  trahifon,  en  plein  parlement,  pour  auoir  rebellé 

contre  le  roy  et  fon  authorité  publiequement,  et  attaint  des 
autres  crimes  de  leze  tnaiefté,  du  temps  de  Jacques  le  fécond  ; 
a  efté  fait  ordonnance  continue  en  l'acte  cent  cinq"  quat' 
dudit  roy,  que  aucun  de  quelque  eftat  ou  condition  qu'il 
fuft,  ne  recoiue,  ny  loge,  ny  fafle  faueur,  fortification  ou  fup- 
ply  par  quelque  voye  que  ce  foit,  au  dit  Jacques  Comte  de 
Douglas,  fes  frères,  complices  et  compaignons,  fur  peine  de 
perdre  leur  vie,  terres,  et  biens  quelconques,  ipfo  facto  ;  et 
aufly  que  nulles  perfonnes  procrées  de  ceux  qui  auoient  efté 
condamnez  audit  parlement,  ne  fuccedaflent  a  aucuns  héri- 
tages ei}  ce  royaume  ;  laquelle  ordonnance  eft  communément 
et  inuiolablement  practiquée  et  obferuée  pour  loy  en  ce 
royaume. 

Item,  le  fept"  jour  d'Auriï  l'an  1522,  monfieur  le  duc  d'Al- 
banie, lors  gouuerneur  en  ce  royaume,  les  trois  eftatz  eftans 
en  parlement  aflembléz,  fentence  de  forfaicture  fuft  donnée 
contre  Jehan  Summerwell  ûeur  de  Camnetham,  qui  pour 
auoir  commis  les  crimes  qui  Tenfuluent,  il  auoit  encouru  le 
crime  de  trahifon  de  leze  maiefté,  et  tous  fes  biens  pour  ce 
furent  confifquéz  ;  qui  font,  pour  auoir  par  le  dit  Jehan  fait 
cruelle  et  traifonnable  enuafion  fur  les  perfonnes  de  très 
révérend  père  en  dieu  Jacques  archevefque  de  Glafgow, 
chancellier,  et  Jacques  comte  d'Arran,  deux  des  regens  de 
ce  royaume,  conftituéz  en  l'abfence  dudit  duc  d'Albanie 
gouuerneur;  les  ditz  archeuefque  et  comte  allans  de  leur 

maifon  dedans  la  ville  d'Edinbourg,  au  prétoire  de  la  dicte 
ville,  pour  l'adminiflration  de  la  iuftice,  le  lundy  dernier  iour 
d'Auril  l'an  1520  ;  contre  lefquelz  regens,  ledit  Jean  auec  fes 
complices,  en  ordre  de  bataille,  fur  le  grand  chemin,  traifona- 
blement  venit  auec  armes  inuafibles  ;  et  pour  auoir  traifonna- 
blement  fait  expulfion  et  deiecté  les  dits  regens,  et  la  refte 
des  feigneurs,  hors  de  ladicte  ville,  eulx  eftans  deputtéz  pour 
l'adminiflration  de  iuftice  en  icelle  ;  et  pour  auoir  fait  trai^ 
fonnable  refiftance  et  empefchement  aufdits  regens  et  feig- 
neurs eftans  auec  eulx,  tellement  qu'ils,  ne  peuuent  faire  ny 
adminiftxer  la  iuftice  au  fuietz  du  roy  ;  parce  qu'ilz  auoient 
efté  contraintz  par  ledit  Jehan  et  fes  complices^  par  la  voye 
d'armes,  fortir  de  ladicte  ville. 

Item,  pour  auoir  traifonnablement  faict  conuocation  et  af- 
femblée  d'aucuns  traiftres  et  rebelles  de  ce  royaume,  et  fig^ 
nantement  de  Dauid  Hume  de  Waderbourn  et  fes  frères, 
auec  vne  grande  compagnie  des  larrons  et  autres  malfaicteurs, 
le  premier  iour  de  [May]  l'an  1520,  les  mettant  en  ordre  de 
battaille  et  guerre,  en  l'adueu  de  noftre  fouuerain,  fur  vne 
terre  dit  Burrow-muire  près  Edinbourg  ;  et  pour  auoir  trai- 
fonnablement conuoqué  et  aflemblé  les  fuietz  du  roy  en  bat-r 
taille,  en  l'adueu  dudit  fouuerain,  aux  villes  de  [Linlithgow] 
et  Stirling,  nonobftant  que  ledit  Jean  et  fes  compagnons 
Àuoient  eftéz  admoneftéz  et  inhibez  de  par  le  roy,  de  (by  de-, 
iïïler  de  ce  faire  fur  peine  de  trahifou. 

Ifem,  ledit  Jean,  à  fon  retour,  pour  auoir  traifonnablement 
mis  fes  gens  en  ordre  de  bataille,  contre  ledit  Jacques  comte 
d'Arran,  et  l'auoir  inuadé  ;  laquelle  inuafion  fuft  reputtée 
comme  contre  la  perfonne  de  noftre  fouuerain,  pour  ce  que 
ledit  comte  d'Arran  eftoit  pour  lors  un  des  regens  de  ce  roy^ 
aume,  et  lieutenant  pour  le  roy  en  la  marche  orientale  vers 
Angleterre  ;  et  ledit  Jean  et  fes  complices  ont  tué  diuers 
fuietz  du  roy,  eftans  fous  la  charge  dudit  comte  d'Arran. 

Item,  le  cinq''  iour  de  Septembre  l'an  1528,  fentence  de 
forfaicture  fuft  donnée  en  parlement  contre  le  feu  comte 
d' Angus,  pour  auoir  commis  le  crime  de  trahifon  qui  enfuit  ; 
à  fauoir,  pour  n'auoir  obey  au  commandement  du  roy,  fait  et 
deuifé  par  les  fieurs  de  fon  confeil  ;  et  pour  auoir  faict  con-. 
uocation  et  affemblée  des  fuietz  de  ce  royaume  dedans  la 
ville  d'Edembourg,  par  l'efpace  de  huict  iours  continuelle- 
ment ;  et  pour  auoir  muny  et  garny  les  chafteaux  de  Tam-» 
talion  et  Newerk,  auec  gens,  artillerie  et  enuictuaillement, 
contre  la  maiefté  du  roy  ;  et  pour  auoir  fait  affiftener  et 
maintenir  au  laird  de  Johnfton,  à  piller  et  brufler  les  fuietz 
de  ce  royaume,  de  iour  et  nuict,  auec  compagnies  de  larrons  ; 
et  pour  auoir  détenu  la  perfonne  du  roy  contre  fa  volonté, 
continuellement  par  l'efpace  de  deux  ans,  ^contre  le  décret  de 
meffieurs  de  fon  confeil. 

Jtem,  le  xiiii*  iour  de  Mars  1540^  feu  Jacques  Coluil,  fieur 

de  Eafterwyms,  pour  auoir  fait  certains  crimes  de  leze 
maiefté  en  la  vie,  il  euft  fentence  de  forfaicture  contre  luy, 
après  la  mort,  fes  femmes  et  héritiers  à  ce  appelées,  et  les 
parolles  condamnatoires  de  la  fentence  font  telles  :  La  cour  de 
parlement  ordonne  et  déclare,  que  pour  autant  qu'il  ell  trouué 
et  entendu  par  le  dit  pariement,  que  feu  Jacques  Coluil  de 
;:g[.  Eafterwyms  cheuallier,  a  incouru  les  peines  de  crimes  de 

leze  maiefté,  pour  auoir  traifonnablement  defobey  et  refufé 
de  faire  le  commandement  du  roy,  par  lequel  luy  fuft  com- 
mandé de  fe  conftituer  prifonnier  au  chafteau  de  Blaknefle  ; 
paflànt  hors  de  ce  royaume  à  la  compagnie  d*Archibald  feu 
comte  d'Angus,  et  George  Douglas  fon  frère,  traiftres  et  re- 
belles, et  traictant  et  communiquant  auec  eux  la  ruine  de  fa 
maiefté,  de  fes  fuietz  et  de  fon  royaume:  Pour  lesquelles 
caufes  la  cour  ordonne  et  décerne,  que  la  mémoire  dudit 
Jacques  foit  du  tout  abolie  et  efteinte  ;  et  que  tous  fes  biens 
meubles  et  immeubles,  tant  terre  qu'autres  biens  quelconques, 
appartenant  audit  Jacques,  lors  et  depuis  iufques  à  fon  tref- 
pas,  feuflent  au  roy  confifquéz  ;  et  demeurer  ez  mains  du  roy 
touliours  comme  fa  propriété,  auec  tous  autres  biens  par  le- 
dit Jacques  difpoféz,  tant  à  fa  femme  que  à  fes  enfans,  depuis 
qu'il  a  commis  ledit  crime  ;  encore  que  lefdits  biens  foient  de 
par  eux  poffedéz,  neantmoings  ayent  a  demeurer  auec  le  dit 
noftre  fouuerain  dorelhauant  en  temps  aduenir. 

Item,  le  premier  ioiu*  de  Juillet  1549,  durant  le  temps  que 

Monfieur  le  duc  de  Chaftellerault  auoit  le  gouuernement  de 
ce  royaume,  fentence  fuft  donnée  en  parlement  contre  les 
héritiers  de  feu  Georges  Cockbume,  en  fon  viuant  habitant 
à  petit  Ley th,  pour  autant  que  ledit  Georges  auoit  commis 
faict  de  trahifon  contre  noftre  souueraine  dame,  fon  authorité 
et  fon  royaume,  par  plufieurs  manières  contenues  en  ladite  fen- 
tence ;  par  laquelle  fut  dit  que  la  dit  Georges  auoit  forfaict 
tous  fes  biens  meubles  et  non  meubles,  terres,  héritages,  et 
biens  à  luy  appartenans,  tant  le  temps  de  fon  deçedz  que  tous 
autres,  et  quelconques  fes  biens  et  terres,  alliénez  ou  difpoféz 
par  aucune  voye  que  ce  foit,  et  à  quelconques  perfonnes,  de- 
puis et  après  la  perpétration  defdits  crimes  ;  et  qu'ilz  appar- 
tenoient  dorefnauant  à  noftre  fouueraine  dame  comme  fon 
propre  ;  et  aufly  que  le  nom  et  renommée  dudit  feu  Georges 
foient  totallement  abolliz,  efteintz  et  oubliez  de  tout  temps 
futur. 

Plus  eft  à  entendre,  que  les  fenefchaux,  bailifz,  ftewartz, 
confeillers  de  la  feffion,  ofiîciers  de  la  iuftice  royalle  generalle, 
et  autres  officiers  fufditz,  n'ont  aucun  eftat  ny  entretenement 
du  roy  pour  Vadminiftration  et  exercice  de  leurs  ditz  offices. 


Ce  iourd'huy  xi'  Januîer,  mil  cinq  cens  cinq'  neuf,  par 
commandement  et  ordonnance  de  la  royne  douairière  et  ré- 
gente de  ce  royaume,  auons  iigné  ce  prefent  cahier,  conte- 

iiantz  treize  feuilletz  et  demy,  eferitz  paraphez  par  nous, 
M"  Jacques  Makgill,  clerc  du  regiftre,  et  Jean  Bellenden, 
clerc  de  la  iuftice  de  ce  royaume  d'Efcofle,  pour  eftre  enuoyé 
au  roy  et  royne  nos  fouuerains. 

[J.  MAKGILL] 
J.  BELLENDEN. 


